recursal/SuperWikiNEXT-32B huggingface dataset:
**ஃபுகுசிமா அணு உலைப் பேரழிவு** என்பது ஜப்பான் கடல் பகுதியில் 11 மார்ச் 2011 அன்று ஏற்பட்ட சுனாமியால் ஃபுகுசிமா அணு உலை பெரிய அளவில் பாதிக்கப்பட்டதைக் குறிக்கும். இது 1986ல் ஏற்பட்ட செர்னோபில் விபத்தின் கதிர்வீச்சு போல் கிட்டத்தட்ட 14 மடங்கு அதிகப் பேரழிவை ஏற்படுத்தும் என்று அறிவியலாளர்கள் கூறினர்.

விபத்து
-------

இந்த உலை சுனாமியால் பாதிக்கப்பட்ட போது, தொழிலாளர் சம்பளம் 20 சதவீதம் தரப்படவில்லை, 1,800 தொழிலாளர்கள் வேலை இழந்தனர். 1,973 பேருக்கு தைராய்டு கதிர்வீச்சின் விளைவாகப் புற்றுநோய் பாதிப்பு ஏற்பட்டது.

மீட்பு நடவடிக்கை
----------------

உலக அணுசக்தி வரலாற்றிலேயே இதுவரை செய்யப்படாத ஒரு மீட்புப் பணி, ஜப்பானில் சிதைந்து கிடக்கும் ஃபுகுஷிமா அணு உலையில் ஆரம்பிக்கப்பட உள்ளது. அணு உலை வளாகத்தில் நான்காம் உலையில் எரிபொருள் குச்சிகள் இன்னமும் மேற்கூரை இல்லாமல், செயல்படும் படி உலகை அச்சத்தில் ஆழ்த்தியுள்ளது.
நீரை விட்டு வெளியே குச்சிகள் எடுக்கப்பட்டால் காற்றில் பட்டதும் தீப்பிடிக்கக் கூடியவை, இது பெரும் கதிர்வீச்சை சீனா முதல் மேற்கு அமெரிக்கா வரை பாதிப்பை ஏற்படுத்தக்கூடியது. 15 அடி நீளத்தில், 30 கிலோ எடை கொண்ட 1,331 குச்சிகள் இங்கு தண்ணீருக்குள் வைக்கப்பட்டுள்ளது. இந்த உலையின் உரிமையாளர்கள் ‘டெப்கோ’ என்ற நிறுவனத்தினராவர் நவம்பர் மாதம் மீட்பு பணியை செய்ய உள்ளனர்.

1975 ல் நிலையத்தின் வான்வழி காட்சியில் 4வது அணு உலையின் தோற்றம்/1979ல் 6வது உலையின் வேலை நடக்கும் காட்சி
அணு உலை வளாகத்தை சுத்தம் செய்ய 40 ஆண்டுகள் ஆகும். இதற்கான செலவு 11 பில்லியன் டாலர்கள் தேவைப்படும்.

மேற்கோள்
--------

1. ↑  Negishi, Mayumi (12 April 2011). "Japan raises nuclear crisis severity to highest level". *Reuters*. Archived from the original on 12 நவம்பர் 2013. .
2. ↑  "Fukushima accident upgraded to severity level 7". *IEEE Spectrum*. 12 April 2011.
3. ↑  கடந்த பயங்கரம்
புடவை அணிந்த இந்து இந்தியப் பெண், ராஜா ரவிவர்மாவின் ஓவியம். இந்திய துணைக்கண்டத்தில் மிகவும் பழமையான மற்றும் பிரபலமான ஆடைகளில் ஒன்று.
***இசுத்தானபட்டா*** (இசுத்தான்மசுகா) (***Stanapatta)*** என்பது உடலின் மேல் பகுதியை மறைக்க பயன்படுத்தப்படும் ஒரு தளர்வான போர்வை போன்ற உடையாகும். இது பண்டைய இந்தியாவில் பயன்படுத்தப்பட்ட ஒரு மார்பு பட்டை. உரோமானியப் பெண்கள் பயன்படுத்திய *மாமில்லரே* அல்லது இ*ஸ்ட்ரோபியம்* போன்று பழங்காலத்தில் இது பெண்களின் எளிய மேல் ஆடையாக இருந்தது. இசுத்தானப்பட்டா *போஷாக்கின்* (பெண்களின் உடை) ஒரு பகுதியாக இருந்தது. காளிதாசர் *குர்பாசிகாவைக்* குறிப்பிடுகிறார், இது அவரால் உத்தரசங்கா மற்றும் இசுத்தானப்பட்டாவுடன் ஒத்திருக்கும் மார்பகத்தின் மற்றொரு வடிவமாகும். கீழ் பகுதிகளுக்கான உள்ளாடைகள் *நிவி அல்லது நிவி பந்தா* என்று அழைக்கப்பட்டன.   மல்ஹரின் இசுகந்தமாதா சிற்பம் பண்டைய காலத்தில் இசுத்தானப்பட்டா மற்றும் *கஞ்சுகியின்* பயன்பாட்டை சித்தரிக்கிறது.

உடை
---

இந்த ஆடை முக்கியமாக திருமணமான பெண்களால் முலைக்காம்புகள் அல்லது மார்பகங்களை முழுமையாக மறைக்க பயன்படுத்தப்பட்டது. இது அலங்காரங்களால் அலங்கரிக்கப்பட்டது. *உத்தாரியாவின்* வழிவந்த பல பிற்கால ஆடை வடிவங்களில் ஒன்றாக துப்பட்டா அமைகிறது. புடவையும் இவ்வகையில் தோன்றிய ஒரு ஆடை வடிவமேயாகும். காலப்போக்கில் இசுத்தானப்பட்டா பல வடிவங்களைக் கொண்டு மாறியது; அவ்வாறு உருவான வடிவங்கள் சோளி அல்லது ரவிக்கை போன்றவை ஆகும். காக்ரா, லெகங்கா போன்ற ஆடை வடிவங்களும் இவ்வாறான மரபினைக் கொண்டவையே.

மேற்கோள்கள்
-----------

1. ↑  Mahapatra, N. N. (2016) (in en). *Sarees of India*. Woodhead Publishing India PVT. Limited. பக். 3. பன்னாட்டுத் தரப்புத்தக எண்:978-93-85059-69-8. .
2. ↑  Nair, Rukmini Bhaya (2020-02-20) (in en). *Keywords for India: A Conceptual Lexicon for the 21st Century*. Bloomsbury Publishing. பன்னாட்டுத் தரப்புத்தக எண்:978-1-350-03925-4. .
3. ↑   (in en) *Prachya Pratibha*. Birla Institute of Art and Music.. 1978. பக். 121. .
4. ↑  "The history of sari: The nine yard wonder - Times of India". *The Times of India* (ஆங்கிலம்). 2021-01-21 அன்று பார்க்கப்பட்டது.
**புக்ராச் பாப்னா** *(Pukhraj Bafna)* ஓர் இந்தியக் குழந்தை மருத்துவர் மற்றும் இளம்பருவத்தினர் சுகாதார ஆலோசகர் ஆவார். பழங்குடியினர் குழந்தைகள் மற்றும் இளம்பருவத்தினருக்கான ஆரோக்கிய மருத்துவத்தில் சிறந்த பங்களிப்புகள் செய்ததற்காக நன்கு அறியப்பட்டார். இந்திய அரசின் நான்காவது உயர் குடிமகன் விருதான பத்மசிறீ விருதை 2011 ஆம் ஆண்டு இந்திய அரசாங்கம் பாப்னாவுக்கு வழங்கி சிறப்பித்தது.

வாழ்க்கை
--------

புக்ராசு இந்திய மாநிலமான சத்தீசுகரில் ராச்நந்துகாவுன் மாவட்டத்தில் 1946 ஆம் ஆண்டு நவம்பர் மாதம் 14 ஆம் தேதி பிறந்தார். சபல்பூரில் உள்ள நேத்தாசி சுபாசு சந்திரபோசு மருத்துவக் கல்லூரியில் 1969 ஆம் ஆண்டு பாப்னா மருத்துவத்தில் இளங்கலைப் பட்டம் பெற்றார், மேலும் 1972 ஆம் ஆண்டில் குழந்தை மருத்துவத்தில் பட்டயமும் மற்றும் குழந்தை மருத்துவ முதுநிலை பட்டத்தை 1973 ஆம் ஆண்டிலும் பெற்றார்.  பின்னர் இராசத்தான் மாநிலத்தின் லத்னு நகராட்சியிலுள்ள செயின் விசுவ பாரதி பல்கலைக்கழகத்தில் முனைவர் பட்டத்தை பெற்றார். 

இந்தியாவில் பழங்குடியின குழந்தைகள் ஆரோக்கியத்தின் நிலை என்ற புத்தகத்தை எழுதி வெளியிட்டு பாப்னா அனைவராலும் அறியப்பட்டார். 1973 ஆம் ஆண்டு முதல் சபேரா சாங்கெட் எனும் இந்தி மொழி செய்தித்தாளில் சுகாதாரம் தொடர்பான கட்டுரைகளை 40 ஆண்டுகளாக தொடர்ந்து எழுதி வந்தார். மேலும் புக்ராசு பல கருத்தரங்குகளில் கலந்து கொண்டுள்ளார். பல மாநாடுகளுக்கு தலைமையும் தாங்கினார்.கருத்தரங்குகள் பலவற்றில் கலந்துகொண்டதோடு பல மாநாடுகளுக்குத் தலைமையும் தாங்கியுள்ளார்.

புக்ராசு 500 எண்ணிக்கைக்கும் மேற்பட்ட குழந்தை சுகாதார முகாம்களை நடத்தியுள்ளார். மேலும் சத்தீசுகர் மாவட்டதில் உள்ள பசுதர் என்ற ஊரில் போர்க்களத்தில் உயிரை இழந்த பெற்றோர்களின் 149 அனாதைக் குழந்தைகளுக்கு ஆதரவளித்தார். புக்ராசு சத்தீசுகரின் ராச்நந்துகாவுன் நகரில் வசித்தார்.

விருதுகள்
---------

1978 ஆம் ஆண்டு இந்திய மருத்துவ சங்கம் தேசிய சி. டி. தக்கார் விருதை வழங்கி இவரை சிறப்பித்தது. 1986 ஆம் ஆண்டு பெக்கான் பன்னாட்டு விருதையும் பாப்னா பெற்றார். டைம்சு ஆப் இந்தியா குழுமத்திலிருந்து வழங்கப்படும் மகாவீர் மகாத்மா விருதையும், இந்திய குழந்தைகள் கல்விக்கழகம் வழங்கும் சிறப்பு விருதையும் 2004 ஆம் ஆண்டில் பெற்றுள்ளார். இராசத்தான் சமண விசுவ பாரதி பல்கலைக்கழகம் மற்றும் கேரள மாநில அரசாங்கமும் இவருக்கு சிறந்த குடிமகன் விருதை வழங்கி கவுரவித்தன. 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதை இந்திய அரசாங்கம் பாப்னாவிற்கு வழங்கி சிறப்பித்தது.

மேற்கோள்கள்
-----------

1. 1 2 3 4 5 6 7 8 9 10  "AACCI". AACCI. 2014. 24 November 2014 அன்று பார்க்கப்பட்டது.
2. 1 2  "Padma Shri" (PDF). Padma Shri. 2014. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
3. ↑  "Tribune". Tribune. 1 January 2008. 24 November 2014 அன்று பார்க்கப்பட்டது.
4. 1 2  "Chhattisgarh News". Chhattisgarh News. 24 March 2011. 29 நவம்பர் 2014 அன்று மூலம் பரணிடப்பட்டது. 24 November 2014 அன்று பார்க்கப்பட்டது.
5. 1 2  "SMHRC". SMHRC. 2014. 29 நவம்பர் 2014 அன்று மூலம் பரணிடப்பட்டது. 24 November 2014 அன்று பார்க்கப்பட்டது.
6. ↑  "Savera Sanket". Chhattisgarh News. 2014. 24 November 2014 அன்று பார்க்கப்பட்டது.
7. ↑  "Sabera Sanket". IU Raipur. 2014. 11 ஜூலை 2015 அன்று மூலம் பரணிடப்பட்டது. 24 November 2014 அன்று பார்க்கப்பட்டது.
8. ↑  "Parenting Nation". Parenting Nation. 2014. 24 November 2014 அன்று பார்க்கப்பட்டது.
**மகாத்மா ஜோதிபா கோவிந்த ராவ் புலே** (மராத்தி: जोतीबा गोविंदराव फुले ஆங்கில மொழி: *Mahatma Jyotirao Govindrao Phule*) இந்திய விடுதலைப் போராட்டக் காலத்தில் வாழ்ந்த ஒரு சமூக சீர்திருத்தவாதியாவார். சமூக அவலங்களுக்கு எதிராகக் குரல் கொடுத்ததோடு அவற்றைக் களையும் முயற்சிகளிலும் இறங்கியவர். ஒடுக்கப்பட்டோர் மற்றும் பெண்களுக்கென்று பள்ளிகளை நடத்தியவர்.

ஆங்கிலேயர் ஆட்சியை விரும்பியவர்களுள் இவரும் ஒருவர். 1857 சிப்பாய்க் கலகத்தை இவர் உயர் சாதி இந்துக்கள் உண்டாக்கிய கலகமாகவே பார்த்தார்.

1873 ஆம் ஆண்டு தனது ஆதரவாளர்களுடன் இணைந்து இவர் சத்யசோதாக் சமாஜம் (பொருள்: உண்மையைத் தேடுவோரின் சமூகம்) எனும் அமைப்பைத் துவங்கினார். ஆனால் இவரது மறைவுக்குப் பின் இந்த இயக்கம் காங்கிரசுடன் கரைந்தது.

வாழ்க்கை
--------

அக்கால வழக்கப்படி இவர்தன் 13 ஆம் அகவையில் சாவித்ரிபாய் (9 அகவை) அவர்களுடன் 1840இல் திருமணம் நடந்தது. ஜோதிராவ் புலே அவர்கள் தனது துணைவி சாவித்ரிபாய் புலே அவர்களைச் சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்கு குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையை தத்தெடுத்து வளர்த்தனர்.

பெண் உரிமை போராளி
-----------------

மனுதர்மம் எல்லாப் பெண்களையும், சாதி வித்தியாசம் பாராமல் அடிமைகளாக (தாஸா) அல்லது சூத்திரர்களாக நடத்துகிறது. சூத்திராதி சூத்திரர்கள் என்ற தனது கணிப்பில் பெண்களையும் புலே இணைத்தார். 1842 ஆம் ஆண்டில் ஆரம்பிக்கப்பட்ட பெண் குழந்தைகளுக்கான அவரது முதல் பள்ளிக் கூடத்திற்கு சமூக அந்தஸ்து கிடைக்கவில்லை. குழந்தைகளைக் கருவிலேயே கலைக்க வேண்டிய நிலையிலோ அல்லது பிறந்த பின் அவற்றைக் கொல்ல வேண்டிய நிலையிலோ உள்ள விதவைப் பெண்களுக்கான இல்லத்தை 1863 ஆம் ஆண்டில் நிறுவினார். 1864 ஆம் ஆண்டில் நடைபெற்ற சாரஸ்வத் பிராமண விதவையின் மறுமணத்தில் முக்கியப் பங்கு புலேயினுடையது. 1882 ஆம் ஆண்டு வெளியிடப்பட்ட பெண் விடுதலை பற்றிய தவறான கருத்துக்களைக் கொண்ட ஆய்வுக் கட்டுரையான, ஆண் பெண் பற்றிய ஒப்பீடு (ஸ்திரீ புருஷ்துலானா) என்பதை எதிர்த்து குரல் கொடுத்தவர் புலே மட்டுமே.

மேற்கோள்கள்
-----------

1. ↑  ஜி.பி. தேஷ்பாண்டே. *ஜோதிராவ் புலேயின் தேர்வு செய்யப்பட்ட படைப்புகள்*. பாரதி புத்தகாலயம். பக். 338.
2. ↑  ஜி.பி. தேஷ்பாண்டே (15 பிப்ரவரி 2005). "ஜோதிபாபூலே: சமூக சீர்திருத்தத்தின் தந்தை". மார்க்சிஸ்ட் மாத இதழ். 2021-04-20 அன்று மூலம் பரணிடப்பட்டது. 31 சூலை 2014 அன்று பார்க்கப்பட்டது.

வெளியிணைப்புகள்
---------------

* மகாத்மா புலே குறித்த இணைய தளம் பரணிடப்பட்டது 2012-04-26 at the வந்தவழி இயந்திரம்
**ஜோதி மப்சேக்கர்** (Jyoti Mhapsekar) (பிறப்பு 1950) நூலகராகவும் நாடக ஆசிரியராகவும் பணியாற்றினார். "ஸ்த்ரீ முக்தி சங்காதனம்" என்ற நிறுவனத்தின் (பெண்கள் விடுதலை இயக்கம்) நிறுவனராகவும் தலைவராகவும் இவர் அறியப்படுகிறார். இவரது பணிகளுக்காக நாரி சக்தி விருது உள்ளிட்ட பல விருதுகளை வென்றுள்ளார்.

வாழ்க்கை
--------

1950களில் பிறந்தார். இவரது பெற்றோர் இருவரும் சுதந்திர போராளிகள் ஆவர். ஏழைகளுக்காக உருவாக்கிய தனது தாய் நிறுவிய பள்ளிகளில் பயின்று, பின்னர், கல்லூரிக்குச் சென்றார். அங்கு இவர் விலங்கியல் மற்றும் நூலக அறிவியலில் பட்டம் பெற்றார்.  பின்னர் இவர் சமூகவியலில் முதுகலைப் பட்டம் பெற்றார்.

பணிகள்
------

1975 ஆம் ஆண்டில் இவரும் மற்ற ஆறு பெண்களும் ஸ்திரீ முக்தி சங்காதனத்தை (பெண்கள் விடுதலை இயக்கம்) நிறுவினர்.  1983 ஆம் ஆண்டில் இவர் *முல்கி ஜாலி ஹோ* என்ற நாடகத்தை எழுதினார். இது ஸ்திரீ முக்தி சங்காதனா எழுப்பிய பிரச்சினைகளை ஆராய்ந்தது. இது மராத்திய மொழியிலும் பின்னர் பிற மொழிகளிலும் நிகழ்த்தப்பட்டது. இந்த நாடகம், பொழுதுபோக்குகளின் போது பெண்களின் இரண்டாம் நிலை குறித்த பிரச்சினையை எழுப்பியது. 

நாடக ஆசிரியராக இருந்த இவர், சர்வதேச பெண்கள் நாடக ஆசிரியர்கள் அமைப்பில் சேர்ந்தார். அங்கு இவர் ஒரு அமைப்பாளராக இருந்தார். நவம்பர் 2009 இல் மும்பையில் அந்த ஆண்டு சர்வதேச கூட்டத்தை ஏற்பாடு செய்த குழுவிலும் இருந்தார். 

இவர் ஆர்க்கிடெக்சர் அகடாமியில் தலைமை நூலகராக இருந்தார். ஆனால் தனது பிற விருப்பங்களில் கவனம் செலுத்துவதற்காக இதிலிருந்து ஓய்வு பெற்றார்.  She became the President of the Stree Mukti Sanghatana. பின்னர், ஸ்திரீ முக்தி சங்கதானத்தின் தலைவரானார்.

விருதுகள்
---------

2016ஆம் ஆண்டில் சர்வதேச மகளிர் தினத்தன்று நாரி சக்தி விருது பெற தேர்வு செய்யப்பட்டார். புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன. 

இவர் 2016 இல் லோரியல் வுமன் ஆஃப் வொர்த் விருதுகளுக்கு பரிந்துரைக்கப்பட்டார். 

இவர் 2001 இல் அசோக சக ஊழியரானார்

மேற்கோள்கள்
-----------

1. ↑  "Jyoti Mhapsekar | Ashoka | Everyone a Changemaker". *www.ashoka.org* (ஆங்கிலம்). 2020-07-09 அன்று பார்க்கப்பட்டது.
2. ↑  "Jyoti Mhapsekar - President - Stree Mukti Sanghatana ( Women's Liberation Organisation)" (PDF). *World Sustainable Development Summit 2021*. 2018. 9 July 2020 அன்று பார்க்கப்பட்டது.
3. 1 2  "Jyoti Mhapsekar | Ashoka | Everyone a Changemaker". *www.ashoka.org* (ஆங்கிலம்). 2020-07-09 அன்று பார்க்கப்பட்டது.
4. ↑  "India Hosts 8th International Women Playwrights' Conference... Registrations Open : www.MumbaiTheatreGuide.com". *www.mumbaitheatreguide.com*. 2020-07-09 அன்று பார்க்கப்பட்டது.
5. ↑  "Jyoti Mhapsekar - President - Stree Mukti Sanghatana ( Women's Liberation Organisation)" (PDF). *World Sustainable Development Summit 2021*. 2018. 9 July 2020 அன்று பார்க்கப்பட்டது.
6. 1 2  "Women of Worth: About the Nominee - Jyoti Mhapsekar". *Women Of Worth* (ஆங்கிலம்). 2016-02-10. 2020-07-09 அன்று பார்க்கப்பட்டது.
7. ↑  "Women of Worth: About the Nominee - Jyoti Mhapsekar". *Women Of Worth* (ஆங்கிலம்). 2016-02-10. 2020-07-09 அன்று பார்க்கப்பட்டது.
8. ↑  "Give women freedom to exercise choices at home, workplace: President Pranab Mukherjee". *The Economic Times*. 2016-03-08. .
**கணியம்பாடி கடம்பவனவாசவி அம்மன் கோயில்** தமிழ்நாட்டில் வேலூர் மாவட்டம், கணியம்பாடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கடம்பவனவாசவி அம்மன் சன்னதியும், கன்னியம்மன் உபசன்னதியும் உள்ளன. முனீஸ்வரர் உடனுறை சப்த கன்னியர் கோயிலே பல நூற்றாண்டாக உள்ளது. புதிதாக உருவானது கடம்பவனவாசினி கோயிலாகும். இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரா பௌர்னமி மாதம் முக்கிய திருவிழா நடைபெறுகிறது. ஆடி வெள்ளி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜோதிரிந்திரநாத் தாகூர் (Jyotirindranath Tagore)** (1849 மே 4 - 1925 மார்ச் 4) இவர் ஓர் நாடக ஆசிரியரும், இசைக்கலைஞரும், ஆசிரியரும் மற்றும் ஓவியருமாவார்.  முதல் ஐரோப்பியரல்லாத நோபல் பரிசு வென்ற இவரது தம்பியான, இரவீந்திரநாத் தாகூரின் திறமைகளை வளர்ப்பதில் இவர் முக்கியப் பங்கு வகித்தார்.

படைப்புகள்
----------

வரலாற்று நாடங்கள் - இவர், *புருபிக்ராம்* (1874), *சரோஜினி* (1875), *அஷ்ருமதி* (கண்ணீரில் பெண், 1879), *ஸ்வப்னமயி* (கனவு பெண், 1882) போன்ற வரலாற்று நாடங்களை இயற்றியுள்ளார். 

நையாண்டி நாடகங்கள் - *கிஞ்சித் ஜலாஜோக்* (சில புத்துணர்ச்சி, 1873), *ஈமான் கர்மா அர் கோர்போ நா* (நான் இனிமேல் இதுபோன்ற ஒரு காரியத்தையும் செய்ய மாட்டேன் 1877), *ஹதத் நபாப்* (திடீரென்று ஒரு ஆட்சியாளர், 1884), *அலிக் பாபு* (விசித்திரமான மனிதன், 1900) போன்ற நையாண்டி நாடகங்களை எழுதியுள்ளார். 

மொழிபெயர்ப்புகள் - காளிதாசனின் அபிஞான சாகுந்தலம் மற்றும் *மாலதி மாதவா*; சுத்ரக்கின் *மிருச்சதிகா* ; மார்க்கஸ் அரேலியஸின் மெடிடேசன்ஸ், ஷேக்சுபியரின் *ஜூலியஸ் சீசர்* ; பால கங்காதர திலக்கின் கீதை இரகசியம் போன்றவற்றை மொழிபெயர்த்துள்ளார்.

குறிப்புகள்
-----------

1. ↑  Ahmed (2012). *Banglapedia: National Encyclopedia of Bangladesh*. Asiatic Society of Bangladesh.
2. ↑  Bandopadhyay, Hiranmay, *Thakurbarir Katha*, (in வங்காள மொழி), pp. 106-113, Sishu Sahitya Sansad.
**கணினித்தமிழ்** என்பது இல.சுந்தரம் என்பவர் எழுதிய ஒரு நூல் ஆகும். கணினி செயல்படும் வகைகளை எளிதில் புரிந்து கொள்ளவும், வன்பொருள், மென்பொருள், தொழில் நுட்பம் பற்றி அறிமுக நிலையில் தெரிந்துகொள்ளவும், தமிழ் மொழியை எவ்வாறு கணினிப்படுத்தலாம் என்பனவற்றையும், இணையத்தின் அடிப்படைகளை அறிந்து கொள்ளவும் இந்தப் புத்தகம் எழுதப்பட்டுள்ளது.
இந்நூல் ஐந்து அலகுகளைக் கொண்டுள்ளது.

### கணினியின் கட்டமைப்பும் செயல்பாடும்

கணினியின் கட்டமைப்பு, அதன் பாகங்கள், அவற்றின் செயல்கள், கணினியின் வன்பொருள், மென்பொருள், தொழில் நுட்பங்கள் போன்றவை விளக்கப்பட்டுள்ளன

### கணினித்தமிழ் அடிப்படையும் பயன்பாடும்

கணினியில் தமிழைப் பயன்படுத்தும் வழி வகைகளையும் மென்பொருள்களை பெறும் முறைகள் தமிழைத் தட்டச்சு செய்யும் முறைகள் ஆகியன பற்றியும் விரிவாக எழுதியுள்ளார் ஆசிரியர்.

### தமிழ் மென்பொருள் வகைப்பாடும் வளர்ச்சியும்

தமிழ் மென்பொருகள் தோன்றிய வரலாறு சொற்பிழைத் திருத்தி சந்திப் பழித் திருத்தி தமிழ்ச் சொல் சுட்டி இலக்கணப் பிழைத் திருத்தி ஆகியன பற்றியும் இணையத்தில் தமிழ், பேச்சு எழுத்து மாற்றி, ஒளி எழுத்து உணரி, கையெழுத்துணரி பற்றியும் எழுதப் பட்டுள்ளன

### இணையமும் தமிழ்ப் பயன்பாடும்

இணையத்தின் அடிப்படைப் பயன்கள், இணைய தள முகவரிகள், வலைப்பூக்கள், மின்நூல்கள் ஆக்கம், அச்சு நூல்கள் வாங்குவதற்கு உதவும் இணைய நூல் அங்காடிகள், கையடக்கக் கணினி, செல்பேசி, மின்நூல் படிப்பான் ஆகியன தொடர்பான செய்திகள் இந்நூலில் உள்ளன.

### இணையவழிக் கற்றலும் கற்பித்தலும்

இணையத்தின் வழியாக தமிழ்க் கல்வியைக் கற்றுக் கொள்ளவும் பிறருக்குக் கற்பிக்கவும், இணைய வழிக் கலந்துரையாடல், இணையநூலகப் பயன்பாடு, மின் கற்றலின் பண்புகள், வகைகள், பயன்கள் முதலியனவும் விளக்கப்பட்டுள்ளன. முகநூல், டுவிட்டர், இசுகைப் மின் வணிகம், விக்கிப்பீடியா, நிகழ்பதிவு (வாட்சப்) யூ டியூப், லிங்கிடின் ஆகியன பற்றியும் எழுதியிருக்கிறார் ஆசிரியர். 
இப்புத்தகத்தின் இறுதியில் ஐந்து இணைப்புகள் சேர்க்கப்பட்டுள்ளன.

* கலைச் சொற்கள்
* சொல் விரிவாகங்கள்
* கோப்புகளின் விரிவாக்கங்கள்
* குறுக்கு விசைகள்
* துணை நூல் பட்டியல்

இப்புத்தகம் விகடன் பிரசுரத்தாரால் வெளியிடப்பட்டுள்ளது. மு. பொன்னவைக்கோ, ந. தெய்வசுந்தரம், வெ. கிருட்டிணமூர்த்தி ஆகிய கணினி அறிஞர்கள் இந்நூலுக்கு அணிந்துரை வழங்கியுள்ளனர்.

சான்று
------

கணினித்தமிழ், ஆசிரியர்: இல.சுந்தரம், விகடன் பிரசுரம்,அண்ணா சாலை, சென்னை-600002
ஆல்பிரட் டிரேஃபசு இராணுவப் பதவிகளின் இருந்து நீக்கப்படுதல்
**பதவி நீக்கல் சடங்கு** (*Cashiering*, அல்லது *degradation ceremony*), என்பது உயர் பதவி வகிக்கும் ஓர் அதிகாரியை முறைகேடுகள் காரணமாகப் பதவியில் இருந்து அகற்றுவதற்காக மேற்கொள்ளப்படும் சடங்கு அல்லது தண்டனை ஆகும்.

இந்தத் தண்டனை பொதுவாக இராணுவத்தில் உயர் பதவியிலிருக்கும் அதிகாரிகளுக்கு வழங்கப்படும். இது பதவி நீக்கச் சடங்காக நடத்தப்படுவது வழக்கம். பொதுவாக இந்த களங்கம் உண்டாக்கும் சடங்கின் போது அவருடைய இராணுவச் சின்னங்கள் பறிக்கப்படும்.

இச்சடங்கு சில வேளைகளில் பொது மக்கள் முன்னிலையில் இடம்பெறும். இராணுவ அதிகாரியின் சீருடையில் அணியப்படும் தோள்பட்டை அடையாளம் கிழிக்கப்படும். அவருடைய அதிகாரச் சின்னம் மற்றும் விருதுகள் பிடுங்கி எடுக்கப்படும். அவர் தனது சீருடையில் செருகியிருக்கும் வாள் முறிக்கப்படும். தொப்பி அகற்றப்படும். பதவி உயர் நிலைப் பதக்கங்கள் பறித்து எடுக்கப்பட்டு நிலத்தில் மோதி அடிக்கப்படும்.

இந்த இராணுவ மரபு வழித் தண்டனையானது சம்பந்தப்பட்ட இராணுவ அதிகாரிக்கு அவமானத்தையும் சமூகத்தில் மறக்க முடியாத பங்கத்தையும் ஏற்படுத்துவதாக அமையும்.

வரலாற்றில் இவ்வாறு இராணுவப் பதவிகள் பறிக்கப்பட்டோர் பலர் உள்ளனர். அவர்களில், ஆல்பிரட் டிரேஃபசு, பிலிப்பி பெட்டே, தொமசு கொக்ரேன் பிரபு, மற்றும் பிரான்சிசு மிச்செல் ஆகியோர் குறிப்பிடத்தக்கவர்கள்.

இரட்யார்ட் கிப்ளிங்கின் "டானி டீவர்" என்ற கவிதையில் பிரித்தானிய இந்தியாவில் பிரித்தானியச் சிப்பாயொருவர் தூக்கிலிடப்படும் முன்னர் அவரது இராணுவப் பதவி இவ்வாறாகப் பறிக்கப்பட்டதாக குறிக்கப்பட்டுள்ளது.

வெளி இணைப்புகள்
---------------

* களங்கம் உண்டாக்கும் இராணுவப் பதவி நீக்கம் மேற்கொள்ளப்படும் முறை, தமிழ்மிரர்
கணியம் (இணைய இதழ்): சீனிவாசன் (நிறுவனர்)
கணியம் (இணைய இதழ்)
**கணியம்** என்பது மாதம் ஒரு முறை வெளியாகும் ஒரு இணைய இதழ் ஆகும். இந்த இதழ் கட்டற்ற மென்பொருள்கள் பற்றிய செய்திகளை உள்ளடக்கமாகக் கொண்டுள்ளது. இதன் ஆசிரியராக சென்னையை சேர்ந்த ஸ்ரீனி என்கிற சீனிவாசன் என்பவர் இருக்கிறார். தற்போது கணியம் அறக்கட்டளைத் தொடக்கப்பட்டு, முழுக்க முழுக்க பொதுமக்களுக்கு அர்பணிக்கப்பட்டுள்ளது. அதன்படி விக்கிமூலத்தில் இவர்களின் பங்களிப்பு அதிகமாகும். ஏற்கனவே கணிய நிறுவனரால் வெளியிடப்பட்ட கட்டற்ற மென்பொருளால், தமிழ், வங்க மற்றும் சில இந்திய மொழிகளின் விக்கிமூலம் எழுத்துணரியாக்கத்தை ஏறத்தாழ ஆறு இலகரம் (lakh) பக்கங்களுக்கு செய்து முடித்துள்ளதென்பது குறிப்பிடத்தக்க விக்கிநிகழ்வாகும்.

பங்களிப்பாளர்கள்
----------------

கணியம் இதழில் வெளியாகும் கட்டுரைகள் அனைத்திற்கும் கட்டற்ற மென்பொருள் விரும்பி யாவரும் பங்களிக்கலாம்.

மேற்கோள்கள்
-----------

1. ↑  கணிய இதழின் முகப்புப்பக்கம்

வெளி இணைப்புகள்
---------------

* கணியம் இதழ்
* கணியத்தின் இப்பகுதியில், குறிப்பிட்ட தலைப்புகளில் கட்டுரைகளைப் பதிவிறக்கம் செய்யாமலேயே படிக்கலாம்.
* கணியத்தில் இதுவரை வந்த மின்னிதழ்களை, நீங்கள் பலவடிவங்களில் பதிவிறக்கம் செய்து கொள்ளலாம்.
* கணியத்தில் இதுவரை வந்த மின்னூல்களை நீங்கள் பதிவிறக்கம் செய்து கொள்ளலாம்.
**இந்தியன் டிரக்ஸ் அண்ட் பார்மசூடிகல்ஸ் லிமிடெட் (Indian Drugs and Pharmaceuticals Limited** (**IDPL**) என்பது இந்திய அரசுக்கு சொந்தமான பொதுத்துறை மருந்து நிறுவனமாகும். இது மருந்து உற்பத்தி மற்றும் மருந்து கண்டுபிடிப்பு செய்வதாற்காக நிறுவப்பட்ட நிறுவனம் ஆகும். இது புது தில்லியைத் தலைமையிடமாக்கொண்டும், மற்றும் ஐதராபாத், குர்கான், ரிஷிகேஷ் ஆகிய இடங்களில் ஆலைகளை அமைந்துள்ளது. இந்நிறுவனம், மருந்தியல் கல்வி மற்றும் ஆராய்ச்சிக்கான தேசிய நிறுவனத்துடன் இணைந்து மலிவு விலையில் மருந்துகள் வழங்க காப்புரிமை வளர்ச்சியில் ஈடுபட்டுள்ளது, மற்றும் அண்மையில் இது தன்னிச்சையாக மூன்று மருந்துகளை வெளியிட்டுள்ளது. 1979 ஆம் ஆண்டு இந்நிறுவனம் லாபம் ஈட்டியது. அதற்குப் பிறகு இறங்குமுகம்தான். 2013-14 ஆம் நிதி ஆண்டில் இந்நிறுவனத்தின் நஷ்டம் ரூ.171 கோடியாகும். விற்பனை வருமானம் ரூ. 60 கோடியாகும். இந்நிலையில் 2016 திசம்பர் மாதம் பிரதமர் நரேந்திர மோடி தலைமையில் கூடிய அமைச்சரவைக் குழு இந்தியாவில் மொத்தம் உள்ள 5 அரசு மருந்து தயாரிப்பு நிறுவனங்களில் வருவாயின்றி இயங்கும் நான்கு நிறுவனங்களை மூடிவிட ஒப்புதல் அளித்துள்ளது. மூட ஒப்பதல் அளிக்கப்பட்ட நிறுவனங்களில் இந்திய மருந்து மற்றும் மருந்து பொருட்கள் லிமிடெட் நிறுவனமும் அடங்கும்.

மேற்கோள்கள்
-----------

1. ↑
2. ↑  "The Hindu : Andhra Pradesh News : Plea to allot IDPL quarters to retrired staff". 2020-04-05 அன்று மூலம் பரணிடப்பட்டது. 2017-01-31 அன்று பார்க்கப்பட்டது. Unknown parameter `|=` ignored (உதவி)
3. ↑  "IDPL Introduces Three New OTC Drugs - Pharmaceuticals & Healthcare Insight". 2012-03-24 அன்று மூலம் பரணிடப்பட்டது. 2017-01-31 அன்று பார்க்கப்பட்டது.
4. ↑  "Department of Chemicals and Petrochemicals-Ministry of Chemicals and Fertilizers-Pharmaceuticals". 2011-06-11 அன்று மூலம் பரணிடப்பட்டது. 2017-01-31 அன்று பார்க்கப்பட்டது.
5. ↑  "இந்த நோய்க்கு மருந்து எங்கிருக்கிறது?". *கட்டுரை*. தி இந்து. 30 சனவரி 2017. 31 சனவரி 2017 அன்று பார்க்கப்பட்டது.
**தேவநேயப் பாவாணர் மாவட்ட மைய நூலகம்** (*Devaneya Pavanar District central library*) என்று அழைக்கப்படும் **சென்னை மாவட்ட மைய நூலகம்**, தமிழ்நாட்டரசின் பள்ளிக்கல்வித்துறையின் கீழ் இயங்கும் பொதுநூலகத் துறையைச் சார்ந்த நூலகமாகும். இது சென்னை அண்ணா சாலையில் அமைந்துள்ள கட்டிடத்தில் இயங்கி வருகிறது.

வரலாறு
------

சென்னை மாவட்ட மைய நூலகத்தை 1960ஆம் ஆண்டு மார்ச்சு 17ஆம் நாளன்று அந்நாள் இந்தியக் குடியரசுத் துணைத்தலைவர் சர்வபள்ளி இராதாகிருட்டிணனும் உள்ளூர் நூலக அதிகாரசபைத் தலைவர் வி.என்.சுப்புராஜனும் அடிக்கல் நாட்டித் தொடங்கி வைத்தனர்.

சென்னை மாவட்ட மைய நூலகத்தின் கட்டிடம் 1965ஆம் ஆண்டு நவம்பர் 10ஆம் நாளன்று அப்போதைய மதராசு ஆளுநர் மகாராஜா ஜெய சாம ராஜ உடையார் பகதூரால் மதராசு மாகாண முதல்வர் திரு. எம்.பக்தவச்சலம் முன்னிலையில் திறந்து வைக்கப்பட்டது.

தொடக்கத்தில் மதராசு மாவட்ட மைய நூலகம் என்றழைக்கப்பட்டு வந்த இந்நூலகம், ’தேவநேயப் பாவாணர் மாவட்ட மைய நூலகம்’ என்று தமிழ்நாட்டரசின் பள்ளிக்கல்வித்துறை அரசாணை (G.O. 330, Education Department dated 23.02.1981) மூலமாகப் பெயர் மாற்றம் செய்யப்பட்டது.

வசதிகள்
-------

பொதுமக்கள் பயன்பாட்டுக்காகப் பல்வேறு துறை சார்ந்த பல்லாயிரக்கணக்கான நூல்கள் இந்நூலகத்திற்கு வழங்கப்பட்டுள்ளன. பொதுமக்கள் கட்டணம் எதுவுமின்றி நூல்களை அவ்விடத்திலேயே அமர்ந்து படிக்க ஏற்பாடுகள் செய்யப்பட்டுள்ளன. நூலக உறுப்பினராவதற்கு ஏதேனும் ஓர் அங்கீகரிக்கப்பட்ட ஆளறி சான்றிதழ் வழங்கினால் போதுமானது.

இந்திய நடுவண் அரசும் தமிழ்நாட்டரசும் நடத்தும் போட்டித் தேர்வுகளில் இளைஞர்கள் கலந்து கொண்டு வெற்றி பெறுவதற்கு வாய்ப்பாக இங்கு ஒரு படிப்பு மையம் செயல்பட்டு வருகிறது.

தமிழ்நாட்டரசின் பள்ளிக்கல்வித்துறையின் ஓரங்கமான பொதுநூலகத்துறை இயக்ககம் இந்நூலக வளாகத்தில் செயல்பட்டு வருகிறது. நூல் வெளியீடுகளுக்காகவும் இலக்கியக் கூட்டங்களுக்காகவும் இங்குள்ள முதல் தளத்தில் ஓர் அரங்கம் உள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-05-10 அன்று மூலம் பரணிடப்பட்டது. 2017-05-03 அன்று பார்க்கப்பட்டது.
2. 1 2 3  "காப்பகப்படுத்தப்பட்ட நகல்". 2017-05-11 அன்று மூலம் பரணிடப்பட்டது. 2017-05-03 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2017-05-11 அன்று மூலம் பரணிடப்பட்டது. 2017-05-03 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2017-05-11 அன்று மூலம் பரணிடப்பட்டது. 2017-05-03 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2017-05-11 அன்று மூலம் பரணிடப்பட்டது. 2017-05-03 அன்று பார்க்கப்பட்டது.
**இந்திய மருத்துவக் கழகம்** (*Medical Council of India*) என்பது இந்தியாவில் சீரான தரமிக்க மருத்துவக்கல்வியை வழங்குவதற்காக ஏற்படுத்தப்பட்ட அமைப்பாகும். இந்த அமைப்பு இந்தியாவில் மருத்துவக்கல்வியை ஒழுங்கு படுத்துதல்,மருத்துவப்பல்கலைகழகங்களுக்கு அங்கீகாரம் அளித்தல், மருத்துவ பட்டம் வழங்குதல், மருத்துவர்களுக்கு அங்கீகாரம் அளித்தல், மருத்துவ பணிகளை ஒழுங்கு படுத்துதல் முதலிய பணிகளை செய்து வருகிறது.

வளர்ச்சி
--------

இந்த அமைப்பானது மருத்துவக்கழக சட்டம் 1933ன் படி, 1934ல் நிறுவப்பட்ட தன்னாட்சி அதிகாரம் கொண்ட அமைப்பாகும். இந்த அமைப்பானது மருத்துவக்கழக சட்டம் 1956ன் படி, மறுவரையரை செய்யப்பட்டது.

இந்திய மருத்துவ கழகத்தினை, தேசிய மருத்துவ ஆணையமாக மாற்ற நிதி ஆயோக் பரிந்துரைத்துள்ளது. இந்த முடிவு பெரும்பாலான மாநிலங்களால் அங்கீகரிக்கப்பட்டது மற்றும் பிரதம மந்திரி தேசிய மருத்துவ ஆணைய மசோதாவின் ஒப்புதலுக்குப் பிறகு பாராளுமன்றத்தால் நிறைவேற்றப்பட்டது. ஆகத்து 8, 2019 அன்று இந்தியக் குடியரசுத் தலைவரால் அங்கீகரிக்கப்பட்டது.

2020ஆம் ஆண்டு செப்டம்பர் மாதம் தேசிய மருத்துவ ஆணையம் உருவானவுடன், இந்திய மருத்துவக் கழகம் தானாகவே கலைக்கப்பட்டது. கிட்டத்தட்ட 63 ஆண்டுகால இந்திய மருத்துவ கழக சட்டம் ரத்து செய்யப்பட்டது.

முக்கியப்பணிகள்
---------------

* தரமிக்க மருத்துவ இளநிலை படிப்புகளை வழங்குதல்
* தரமிக்க மருத்துவ முதுநிலை படிப்புகளை வழங்குதல்
* இந்தியாவிலுள்ள மருத்துவ பல்கலைகழகங்கள் வழங்கும் பட்டங்களின் தரத்தினை உறுதிப்படுத்துதல்
* அயல்நாட்டிலுள்ள மருத்துவ பல்கலைகழகங்கள் வழங்கும் பட்டங்களின் தரத்தினை உறுதிப்படுத்துதல்
* மருத்துவ கல்லூரிகளுக்கு அங்கீகாரம் அளித்தல்
* மருத்துவ சேவையில் ஈடுபட அனுமதி அளித்தல்
* அங்கீகரிக்கப்பட்ட மருத்துவர்களின் பட்டியலை நிர்வகித்தல்

வெளி இணைப்புகள்
---------------

* இந்திய மருத்துவக் கழக இணையதளம் பரணிடப்பட்டது 2009-11-03 at the வந்தவழி இயந்திரம்
* மத்திய சுகாதார மற்றும் குடும்ப நல மேம்பாட்டு அமைச்சக இணையதளம் பரணிடப்பட்டது 2008-10-09 at the வந்தவழி இயந்திரம்

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2020-01-16 அன்று மூலம் பரணிடப்பட்டது. 2022-01-28 அன்று பார்க்கப்பட்டது.
4. ↑
5. ↑  "Medical Council of India is soon to be National Medical Commission". teluguglobal.in. 1 அக்டோபர் 2016 அன்று மூலம் பரணிடப்பட்டது. 28 Sep 2016 அன்று பார்க்கப்பட்டது.
மாகாத்மா காந்தியின் கொலைக்குக் காரணமாணவர்கள் அடங்கிய நிழற்படம் *நிற்பவர்கள்*: சங்கர் கிஸ்தையா, கோபால் கோட்சே, மதன்லால் பக்வா, திகம்பர் இராமச்சந்திர பாட்கே (ஒப்புதல் வாக்குமூலம் அளித்தவர்). *அமர்ந்திருப்பவர்கள்*: நாராயண் அப்தே, வினாயக் டி சாவர்க்கர், நாதுராம் கோட்சே, **விஷ்ணு இராமகிருஷ்ண கார்க்கரே**
**விஷ்ணு இராமகிராஷ்ண கார்க்கரே** (Vishnu Ramkrishna Karkare) ( பிறப்பு 1910- இறப்பு ஏப்ரல் 6, 1974) இந்து மகாசபை உறுப்பினரான இவர் மகாத்மா காந்திக் கொலைவழக்கில் கொலைச்சதிக்கு உடந்தையாக இருந்ததினால் ஆயுள் தண்டனை பெற்றவர். இவர் மராத்தி மொழியின் *கார்க்கேட் பிராமணக்* குடும்பத்தில் பிறந்தவர். இவரின் பிறந்த தேதி குறிக்கப்படவில்லை. மழலைப் பருவத்திலேயே தாய் தந்தையர் இருவரும் காலமானாதால் மும்பை *நார்த்கோட்* அனாதை ஆசிராமத்தால் வளர்க்கப்பட்டார். அங்கே தோராயமாக குறிக்கப்பட்ட பிறந்தத் தேதிதான் மேலே குறிப்பிடப்பட்டுள்ளது. ஆசிரமத்தால் அவருக்கு போதிய கல்வி வசதி செய்து தரப்படவில்லை என்பதால் வளர்ந்ததும் இவர் தனது ஆர்வத்தாலும்,தனது முயற்சினாலும் மராத்தி மொழி மற்றும் இந்தி மொழியில் எழுதப் படிக்கும் ஆற்றல் பெற்றார். *10 ஆவது வயதில்* தேநீர்க் கடையில் தேநீர்க் குவளைகளை சுத்தம் செய்யும் சிறுவனாக பணிபுரிந்து பின் புனேவுக்கு இடம் பெயர்ந்தார் என்பது குறிப்பிடத்தக்கது. *கார்க்கரே*  பெப்ரவரி 14, 1948 ல் மும்பையில் காந்தியைக் கொல்லமுயற்சித்த வழக்கில் கைது செய்யப்பட்டார். இவ்வழக்கின் குற்றப் பின்னணி பிர்லா இல்லத்தில் மகாத்மா காந்தியைக் கொல்ல ஜனவரி 20, 1948, வெடிகுண்டை வெடிக்கச் செய்தது. இதனால் அவர் ஆயுள் தண்டணைப் பெற்றார் தண்டணைக்காலம் முடிந்து அக்டோபர் 13, 1964 ல் விடுதலையானபின் அகமத்நகர் இல் வியாபாரம் துவங்கி அவர் ஏப்ரல் 6, 1974 அன்று மாரடைப்பால் மரணமடையும் வரை தொடர்ந்து நடத்தி வந்தார்.

இவற்றையும் பார்க்கவும்
----------------------

* மோகன்தாஸ் கரம்சந்த் காந்தியின் படுகொலை
கணிதத்தில் **அணிபெருக்கல்** (*matrix multiplication*) என்பது ஒர் ஈருறுப்புச் செயலியாகும்.Nykamp, Duane. "Multiplying matrices and vectors". *Math Insight*. September 6, 2020 அன்று பார்க்கப்பட்டது.</ref> இந்த செயலி இரண்டு அணிகளைப் பெருக்கி, ஒர் புதிய அணியை உருவாக்கும். அணிப்பெருக்கலின் வெவ்வேறு வகைகள் சில கீழே தரப்பட்டுள்ளன:

அணிப்பெருக்கல் முறை: அணி **A**, வரிசை *i* இல்  மற்றும் அணி **B** நிரல் *j* இல் உள்ள எண்களைப் பெருக்கல் (தடித்த கோடுகள்), *பின்னர்* இறுதி அணியில் *ij* ஐக் காண்பதற்கு இரண்டையும் கூட்டல் (இடையிட்ட கோடுகள்).

இரு அணிகளின் பெருக்கல்
----------------------

இரு அணிகளை பெருக்கும் போது, முதல் அணியின் நிரை கூறுகள் அதற்கு ஒத்த இரண்டாவது அணி நிரல் கூறுகளை பெருக்கும்.

{\displaystyle \mathbf {A} ={\begin{pmatrix}A\_{11}&A\_{12}&\cdots &A\_{1m}\\A\_{21}&A\_{22}&\cdots &A\_{2m}\\\vdots &\vdots &\ddots &\vdots \\A\_{n1}&A\_{n2}&\cdots &A\_{nm}\\\end{pmatrix}},\quad \mathbf {B} ={\begin{pmatrix}B\_{11}&B\_{12}&\cdots &B\_{1p}\\B\_{21}&B\_{22}&\cdots &B\_{2p}\\\vdots &\vdots &\ddots &\vdots \\B\_{m1}&B\_{m2}&\cdots &B\_{mp}\\\end{pmatrix}}}<ref name=":1">
கிடைக்கும் விடையாகி {\displaystyle \mathbf {AB} }.

{\displaystyle \mathbf {A} \mathbf {B} ={\begin{pmatrix}(AB)\_{11}&(AB)\_{12}&\cdots &(AB)\_{1p}\\(AB)\_{21}&(AB)\_{22}&\cdots &(AB)\_{2p}\\\vdots &\vdots &\ddots &\vdots \\(AB)\_{n1}&(AB)\_{n2}&\cdots &(AB)\_{np}\\\end{pmatrix}}}
இதுவெனில், அவ்வணியின் கூறுகள்

{\displaystyle (AB)\_{ij}=\sum \_{k=1}^{m}A\_{ik}B\_{kj}.} ஆகும்.

மேற்கோள்கள்
-----------

1. ↑  O'Connor, John J.; Robertson, Edmund F. "Jacques Philippe Marie Binet", *MacTutor History of Mathematics archive*, புனித ஆண்ட்ரூசு பல்கலைக்கழகம்.
2. ↑  Rita G. Lerner; Trigg, G. L. (1991). *Encyclopaedia of Physics* (2nd ). VHC publishers. பன்னாட்டுத் தரப்புத்தக எண்:978-3-527-26954-9.
ஒரு நிகழ்வு நேரடியாக மற்றொரு நிகழ்வுக்கு மூலமாக இருக்கும் என இரு நிகழ்வுகளுக்கிடையிலுள்ள தொடர்பைப்பற்றி விளக்குவது **வினை விளைவுக் கோட்பாடு**.

வினை விளைவுக் கோட்பாட்டு வாழ்வியலின் ஒரு அடிப்படைக் கூறாகத் தென்பட்டாலும், இது ஒரு அறிவியல், மெய்யியல், ஆன்மீகக் கருத்துரு ஆகும். ஆன்மிக கருத்துருவைப்பற்றி இந்து சமயத்தில் மூவினைத் தத்துவத்தில் பார்க்கவும்.

எடுத்துக்காட்டாக வேதியியற் பொருட்கள் ஒன்றுடன் ஒன்று சில குறிப்பிட்ட சூழ்நிலையில் குறிப்பிட்ட வழிமுறையில் சேரும் பொழுது வேதிவினை நிகழும். எந்தப் பொருட்களைச் சேர்த்தால் என்ன வேதியற் பொருட்களாக மாறும் என்று வேதியியல் அறிவு கொண்டு எதிர்வு கூறலாம்.

NaCl(aq) + AgNO3(aq) → NaNO3(aq) + AgCl(s)
வினை விளைவுக் கோட்பாடின் நம்பிக்கையில் தான் விவசாயிகள் நிலத்தைப் பதனிட்டு, விதையை விதைத்து, நீர்பாச்சி, பாதுகாத்து அறுவடை செய்கிறார்கள். சில வேளைகளில் அவர்கள் எதிர்பார்த்தது போல் கால சூழ்நிலைகள் பொருந்தி வராமல் போவதும் உண்டு.

வினை விளைவுக் கோட்பாடின் அடிப்படையில் தான் நோய்களையும், அதற்கான காரணிகளையும், அதற்குரிய மருந்துகளையும் மருத்துவர் பரிந்துரைக்கிறார்.

இவற்றையும் பார்க்க
------------------

* பட்டாம்பூச்சி விளைவு
* கர்மா
* முடிவிலி

வெளி இணைப்புகள்
---------------

* விளைவும் வினையும் பரணிடப்பட்டது 2007-02-25 at the வந்தவழி இயந்திரம் (ஆங்கில மொழியில்) Causality and Causation by John F. Sowa
**நகோன்** என்பது இந்திய மாநிலமான அசாமில் உள்ள நகாமோ மாவட்டத்தில் உள்ள ஒரு நகரம் மற்றும் நகராட்சி வாரியம் ஆகும். இது குவஹாத்தியில் இருந்து கிழக்கே 121 கிலோமீட்டர் (75 மைல்) தொலைவில் அமைந்துள்ளது. இதன் மக்கட் தொகை 147,231 ஆகும். நகோன் நகரம் நகராட்சி வாரியத்தால் நிர்வகிக்கப்படுகிறது. இது நாகோன் நகர்ப்புற ஒருங்கிணைப்பின் கீழ் வருகிறது. இது தற்போது அசாமின் 4 வது பெரிய நகரம் ஆகும். இது குவாஹாட்டி, சில்சார் மற்றும் திப்ருகருக்குப் பிறகு மக்கட் தொகை மற்றும் பரப்பளவு ஆகியவற்றின் அடிப்படையில் நான்காவதாக உள்ளது.

புவியியல்
---------

பிரம்மபுத்ரா நதியின் துணை நதியான கோலாங் நதி நகோன் வழியாக பாய்கிறது. இது நகரத்தை நகோன் மற்றும் ஹைபர்கான் என இரண்டு வெவ்வேறு பகுதிகளாக பிரிக்கிறது.

நாகோன் வடக்கே சோனித்பூர் மாவட்டம் மற்றும் பிரம்மபுத்ரா நதியால் சூழப்பட்டுள்ளது. தெற்கு எல்லையாக மேற்கு கர்பி அங்லாங் மாவட்டமும் , டிமா ஹசாவ் மற்றும் ஹோஜாய் மாவட்டமும் அமைந்துள்ளது. கிழக்கில் இது கிழக்கு கர்பி அங்லாங் மற்றும் கோலாகாட் மாவட்டத்தால் சூழப்பட்டுள்ளது. மேற்கில் மரிகான் மாவட்டம் அமைந்துள்ளது. 

மரிக்கலோங், பொட்டகலாங், ஹரிபங்கா, ஜொங்கல்பலாஹு, சமகுரி, கட்டங்கா உரிகடங் மற்றும் நவ்பங்கா உள்ளிட்ட பல நீர் நிலைகள் இந்த மாவட்டத்தில் உள்ளன.

புள்ளிவிபரங்கள்
---------------

2011 ஆம் ஆண்டு இந்திய மக்கட் தொகை கணக்கெடுப்பின்படி நகோன் நகரத்தின் மக்கட் தொகை 147,231 ஆக இருந்தது. இது அசாமின் மிகப்பெரிய நகரங்களில் ஒன்றாகும். மக்கட் தொகை பெரும்பாலும் பன்முகத்தன்மை கொண்டதாகும். இந்த நகரம் கர்பி , திவா (லாலுங்) போன்ற பழங்குடி அசாமிய சமூகங்களின் பூர்வீக நகரமாகும்.

நகோன் நகரின் கல்வியறிவு பெற்றவர்களின் எண்ணிக்கை 98,068 ஆகும். இதில் 52,690 ஆண்களும், 45,378 பெண்களும் அடங்குவர். நகோன் நகரத்தின் சராசரி கல்வியறிவு விகிதம் 93.43 சதவீதமாகும். இதில் ஆண்களின் கல்வியறிவு 98.58 சதவீதமாகவும், பெண்களின் கல்வியறிவு 88.08 சதவீதமாகவும் இருந்தது.

கல்வி
-----

நவீன கல்வி முதன்முதலில் பத்தொன்பதாம் நூற்றாண்டில் மைல்ஸ் ப்ரொன்சன் மற்றும் நாதன் பிரவுன் போன்ற கிறிஸ்தவ மிஷனரிகளால் மாவட்டத்தில் அறிமுகப்படுத்தப்பட்டது. அசாமி இலக்கியத்தில் ஒரு முக்கிய நபரான ஆனந்தரம் டெக்கியல் புக்கான் தனது வாழ்க்கையின் சிறந்த பகுதியை நாகானில் கழித்தார். அசாமிய அறிவுஜீவி குணபிராம் பருவா நகோனில் சுமார் இரண்டு தசாப்தங்களாக பணியாற்றினார்.

போக்குவரத்து
------------

### சாலை

அசாமில் முக்கியமான இடங்களை எளிதில் அணுகக் கூடியவாறு நகோன் என்ஹெச் 36 மற்றும் 37 உடன் இணைக்கப்பட்டுள்ளது. பேருந்துகள் அசாமின் அனைத்து பகுதிகளுடன் நகரத்தை இணைக்கின்றன.

### ரயில்

நகோன் நகரில் இரண்டு ரயில் நிலையங்கள் உள்ளன. ஒன்று ஹைபோர்கானிலும் (டிங் கேட்) மற்றொன்று நகோனிலும் அமைந்துள்ளன. அருகிலுள்ள ரயில் சந்தி சென்சுவா ஆகும். மற்றுமொன்று நகோனில் இருந்து 28 கி.மீ தூரத்தில் உள்ள சப்பர்முகில் உள்ளது.

### விமானம்

அருகிலுள்ள விமான நிலையம் தேஜ்பூர் விமான நிலையம் ஆகும். அருகிலுள்ள சர்வதேச விமான நிலையம் குவஹாத்தியில் உள்ள லோக்பிரியா கோபிநாத் போர்டோலோய் சர்வதேச விமான நிலையம் ஆகும்.

சான்றுகள்
---------

1. ↑  "Nagon".
2. ↑  ""Census of India 2001: Data from the 2001 Census, including cities, villages and towns (Provisional)"". Archived from the original on 2004-06-16.CS1 maint: unfit url (link)
**சதாம் உசேன் அப்த் அல்-மஜித் அல்-திக்ரிதி** (அரபு மொழி: **صدام حسين عبد المجيد التكريتي**), (பிறப்பு: ஏப்ரல் 28, 1937 1, இறப்பு: டிசம்பர் 30, 2006) இவர் ஈராக் நாட்டின் முன்னாள் அதிபராவார். இவர் ஜூலை 16, 1979ல் இருந்து ஏப்ரல் 7 2005 வரை அமெரிக்கா தலைமையிலான ஈராக் படையெடுப்பு வரையில் இவர் அந்நாட்டின் அதிபராக இருந்தார்.

ஈராக்கின் பாத் கட்சியின் முக்கிய நபரான சதாம் 2 1968ல் அக்கட்சி நடத்திய அதிகார கைப்பற்றலில் முக்கியப் பங்கு வகித்தார். தனது நெருங்கிய உறவினரான ஜெனரல் அகமது பாக்கரின் (أحمد حسن البكر) கீழ் துணை அதிபராகப் பணியாற்றிய சதாம், அரசுக்கும் ஆயுதப் படைகளுக்கும் இடையேயான பிரச்சினைகளை கடுமையாக அடக்கி ஆண்டு, அரசு இயந்திரத்தின் மீதான தன் கட்டுப்பாட்டை வலுவாக்கிக் கொண்டார்.

அதிபராகப் பொறுப்பு வகித்த சதாம், யதேச்சிகார அரசை (authoritarian government) நடத்தினார்.
ஈரான் – ஈராக் போர் (1980–1988) மற்றும் குவைத் போர் (1991) நடந்த காலங்களிலும் அதிகாரத்தை தன் கைப்படியில் வைத்திருந்தார். இக்காலகட்டங்களில் ஈராக் மக்களின் வாழ்க்கைத் தரம் குறைந்ததோடு அவர்களின் மனித உரிமைகளுக்கும் பங்கம் ஏற்பட்டது. சதாமின் அரசு, விடுதலை அல்லது தன்னாட்சியை வலியுறுத்திய, இனம் அல்லது சமயம் சார் இயக்கங்களை மட்டுப்படுத்தியது.

மேலை நாடுகளிடம், குறிப்பாக ஐக்கிய அமெரிக்க மாநிலங்களிடம், அவர் காட்டிய எதிர்ப்பை மெச்சி, பல அராபிய மக்கள் அவரை ஒரு பிரபலத் தலைவராகக் கருதினாலும், அனைத்துலக சமுதாயத்தினர் பலரும் அவரை சந்தேகக்கண் கொண்டே நோக்கினர். அதுவும் 1991 பெர்சிய குடாப் போருக்கு அடுத்து சில ஈராக்கி குழுக்கள் சதாமின் பாதுக்காப்பு படை குறித்த அச்சத்துடன் வாழ்ந்தனர்.

ஐக்கிய அமெரிக்க மாநிலங்கள் மற்றும் அதன் கூட்டாளிகள் இணைந்து மேற்கொண்ட 2003 ஈராக் போருக்கு பிறகு சதாமின் ஆட்சி கவிழ்க்கப்பட்டது. டிசம்பர் 13, 2003 அன்று திக்ரித்துக்கு வெளியே உள்ள பாதாள அறை ஒன்றில் ஒளிந்திருந்த சதாமை அமெரிக்கப் படையினர் கைது செய்தனர். பல மனித உரிமை மீறல் வழக்குகள் தொடர்பாக இடைக்கால ஈராக் அரசு அமைத்திருக்கும் சிறப்பு நீதிமன்றத்தில் சதாம் விசாரிக்கப்பட்டார். நவம்பர் 5, 2006 இல் அவருக்கு தூக்குத் தண்டனைத் தீர்ப்பு வழங்கப்பட்டது.

டிசம்பர் 26, 2006 இல் சதாமின் மேன்முறையீடு நிராகரிக்கப்பட்டு மரணதண்டனை உறுதி செய்யப்பட்டது. டிசம்பர் 30, 2006 உள்ளூர் நேரம் 06:05 மணிக்கு அவர் தூக்கிலிடப்பட்டார்.

மேற்கோள்கள்
-----------

1. ↑  சதாம் உசேன் மரணம் தொடர்பான பி.பி.சி. செய்திக் கட்டுரை

 
விக்கிசெய்தியில்
***சதாம் உசேன் தூக்கிலிடப்பட்டார்***
தொடர்பான செய்திகள் உள்ளது.
Sinkhole in Ein Gedi
**புதைகுழி** அல்லது **சுண்ணாம்புக் கரட்டுப் பள்ளம்** (*sinkhole*) என்பது இயற்கையிலேயே நிலத்தின் மேற்பரப்பில் தோன்றும் இறக்கம் அல்லது குழியாகும். இது கார்சுடு செயல்பாட்டினால் (*karst process*) ஏற்படுகிறது. எடுத்துக்காட்டாக, புவியின் அடியில் உள்ள சுண்ணாம்புக்கல் போன்ற கார்பனேட் பாறை அடுக்குகள் கரைவதனால் இப்புதைகுழிகள் ஏற்படுகின்றன. உலகின் பல பகுதிகளில் இக்குழிகள் காணப்படுகின்றன, மேலும் இவை 1 மீட்டர் முதல் 6000 மீட்டர் வரை அகலத்திலும் ஆழத்திலும் மாறுபடுகின்றன. இவை அடிநிலப்பாறையை பக்கங்களாகக் கொண்ட அகன்ற குழிகளாகவும் மற்றும் மணலை விளிம்புகளில் கொண்ட சிறு குழிகளாகவும் அமைந்துள்ளன. இவை திடீரென்றோ அல்லது படிப்படியாகவோ உருவாகலாம். உலகின் பல இடங்களில் பல்வேறு பெயர்கள் கொண்டு இக்குழிகளைக் குறிக்கின்றனர்.

புதைகுழிகளின் உருவாக்கம்
------------------------

இவை புவியின் மேற்பரப்பில் உள்ள நதிகள் அல்லது மற்ற நீர்நிலைகளில் தோன்றலாம். சாதாரண உலர்ந்த புவிமேற்பரப்புகளிலும் தோன்றலாம்.

பொதுவாக இக்குழிகள் அடிநிலப்பாறை அரிக்கப்படுவதால் உருவாகிறது. புவிமேற்பரப்பிலிருந்து ஊருகின்ற நீர் அடியில் சென்று அங்குள்ள சுண்ணாம்புக்கல் போன்ற எளிதில் கரையக் கூடிய அடிநிலப்பாறைகளைக் கரைக்கிறது. இவ்வடிநிலப்பாறைகள் கரைவதனால் குகை போன்ற இடைவெளி நிலத்தின் கீழடுக்குகளில் உருவாகும். இந்த இடைவெளி படிப்படியாக வளர்ந்து பெரிதாகிறது. இந்த இடைவெளிக்கு மேலே உள்ள நிலமானது தனது எடையையும் அதன் மேலே கட்டப்பட்டுள்ள கட்டடங்களின் கணத்தையும் தாங்கமுடியாத நிலை வரும்போது, மேலடுக்கு நிலம் சரிந்து அடியில் உருவான இடைவெளியை நிரப்புகிறது. இதனால் புவிமேற்பரப்பில் பள்ளம் (அ) புதைகுழி உருவாகிறது. இந்நிகழ்ச்சி திடீரென்றும் படிப்படியாகவும் ஏற்படலாம்.

மேற்கூறப்பட்ட செயல்முறையானது, நிலத்தடிநீர் அரிப்பினாலும் ஏற்படலாம். மேலும் நிலத்தடி நீர்மட்டம் குறைவதனால் உருவாகும் இடைவெளியினாலும் ஏற்படலாம்.  

பெரும்பாலும் இக்குழிகள் உருவாகும் போது அதன் அடியில் உள்ள குகை (அ) இடைவெளி மேலே தெரியாது. ஆனால், பபுவா நியு கினியாவிலுள்ள மின்யே புதைகுழி (*Minyé sinkhole*), கென்டகியில் உள்ள செடார் புதைகுழி (*Cedar Sink*) போன்ற பெரிய குழிகளில் நிலத்தடி நீரோட்டம் புதைகுழிக்கு அடியில் கண்ணுக்கு புலப்படும் வகையில் அமைந்துள்ளது.  

கார்பனேட் பாறைகளை அடிநிலப் பாறைகளாகக் கொண்ட இடங்களில் இப்புதைகுழிகள் பரவலாகக் காணப்படுகின்றன.

இக்குழிகள் மனிதச் செயல்பாடுகளால் கூட ஏற்படலாம். எடுத்துக்காட்டாக, இலூசியானா போன்ற இடங்களில் கனிமச் சுரங்கங்கள் இடிவதனால் குழிகள் ஏற்படுகின்றன. நகர்ப்புறங்களில் நிலத்தடியில் உள்ள தண்ணீர்க் குழாய்கள் மற்றும் பாதாள சாக்கடைக் குழாய்கள் உடைவதனால் குழிகள் ஏற்படுகின்றன. நிலத்தடிநீரை அதிகமாக சுரண்டுவதனாலும், இயற்கையான ஆற்று நீரோட்டத்தை மாற்றுவதனாலும், தொழிற்சாலை நீர்தேக்கங்கள் கட்டுவதனாலும் மேற்பரப்பு நில அடுக்கு எடை மிகுந்து தாங்குவதற்கு அடிநிலப்பாறைகள் இல்லாததால் குழிகள் உருவாகலாம்.

நிகழும் இடங்கள்
---------------

புதைகுழிகள் பெரும்பாலும் கார்சுடு நிலப்பரப்புகளில் ஏற்படுகின்றன.
**சதாஷிவ் தத்தாத்ரே அம்ராபுர்கர்** (**Sadashiv Dattaray Amrapurkar)** (11 மே 1950 - 3 நவம்பர் 2014) இந்தியாவைச் சேர்ந்த இவர் பல்துறை நடிகரும், இயக்குனரும், எழுத்தாளரும் ஆவார். 1983 முதல் 1999 வரையிலான காலகட்டத்தில் மராத்தி மற்றும் இந்தி மொழித் திரைப்படங்களில் பணியாற்றி வந்தார்.

1991 ஆம் ஆண்டில் *சதக் என்ற படத்துக்காக* ஒரு எதிர்மறை பாத்திரத்தில் நடித்து நடிப்பிற்கான பிலிம்பேர் விருதைப்பெற்றார். இவ்விருது முதல் முறையாக விருது வழங்கப்பட்டது. எதிர்மறை வேடங்களுக்கு மேலதிகமாக, இவர் துணை வேடங்களிலும், பின்னர் நகைச்சுவை வேடங்களிலும் நடித்தார். முதல் வகுப்பு துடுப்பாட்டத்தில் ரஞ்சிக் கோப்பையில் விளையாடினார்.

சொந்த வாழ்க்கை
--------------

சதாஷிவ் அம்ராபுர்கர் 1950 மே 11 அன்று இந்தியாவின் மகாராட்டிராவில் நாசிக் மண்டலத்தின் அகமத்நகரில் பிறந்தார். தனது பள்ளி மற்றும் கல்லூரி நாட்களிலேயே நடிக்கத் தொடங்கினார். புனே பல்கலைக்கழகத்தில் வரலாறு பாடத்தில் முதுகலைப் பட்டம் முடித்த பின்னர், தனது நாடக ஆர்வத்தைத் தொடர்ந்தார். நாடகம் மற்றும் திரைப்படத்தில் பல மாநில மற்றும் தேசிய அளவிலான விருதுகளைப் பெற்றுள்ளார். கோவிந்த் நிஹலானியின் *அர்த் சத்யா* (1983) என்பது இவரது முதல் படமாக இருந்தது. இதற்காக அவர் பிலிம்பேர் விருதை வென்றார்.

தொழில்
------

இந்தி, மராத்தி, பெங்காலி, ஒரியா, ஹரியான்வி, தெலுங்கு மற்றும் தமிழ் மொழிகளில் 300க்கும் மேற்பட்ட திரைப்படங்களில் நடித்துள்ளார். **1993** ஆண்டில், இவர் ஒரு எதிர்மறை பாத்திரத்தில் நடித்து பிலிம்பேர் விருதில் சிறந்த நடிகர் விருதை வென்றார். இதுபோன்ற விருது முதல் முறையாக நிறுவப்பட்டது. 1993 ஆம் ஆண்டில் இவர் *ஆன்கேன்* என்ற படத்தில் காவல்துறை அதிகாரி பியாரே மோகன் என்ற வேடத்திலும் நடித்தார். இது இவருக்கு ஒரு நகைச்சுவை நாயகனாக பாராட்டுக்களைப் பெற்றுத் தந்தது.

இவர் அறப்பணிகளிலும் ஈடுபட்டு வந்தார். சமூக ஆர்வலராகவும் பல சமூக அமைப்புகளில் ஈடுபட்டார்:

நோயும் மரணமும்
--------------

சதாஷிவ் அம்ராபுர்கர் அக்டோபர் 2014 இல் நுரையீரல் அழற்சி காரணமாக மருத்துவமனையில் அனுமதிக்கப்பட்டு, 2014 நவம்பர் 3 அன்று தனது 64 வயதில் இறந்தார்.

மேற்கோள்கள்
-----------

1. ↑  Kotwani, Hiren; Sinha, Seema (4 November 2014). "Sadashiv Amrapurkar was the first recipient of Filmfare's Best Actor in a villanious role". *தி டைம்ஸ் ஆஃப் இந்தியா* (The Times Group). .
2. ↑  "Actor Sadashiv Amrapurkar passes away". .
3. ↑  Notice of death of Sadashiv Amrapurkar பரணிடப்பட்டது 3 நவம்பர் 2014 at the வந்தவழி இயந்திரம், hindustantimes.com; accessed 4 November 2014.
4. ↑  Notice of death of Sadashiv Amrapurkar பரணிடப்பட்டது 3 நவம்பர் 2014 at the வந்தவழி இயந்திரம், indtoday.com; accessed 4 November 2014.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
தமிழ்நாடு அரசு **டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்** மூலம் கலப்புத் திருமணம் செய்து கொள்பவர்களுக்கு உதவும் நோக்கத்துடன் இருவகையாகப் பிரித்து அவர்களுக்கு நிதியுதவி அளிக்கும் திட்டத்தினைச் செயல்படுத்துகிறது. இத்திட்டம் முன்பு **அஞ்சுகம் அம்மையார் கலப்புத் திருமண நிதியுதவித் திட்டம்** என்கிற பெயரில் செயல்படுத்தப்பட்டது.

கலப்புத் திருமணம் முதல்வகை
--------------------------

தமிழ்நாடு அரசால் தாழ்த்தப்பட்ட வகுப்பைச் சேர்ந்தவரைத் திருமணம் செய்து கொள்பவர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் கட்டாயம் தாழ்த்தப்பட்ட வகுப்பைச் சேர்ந்தவராக இருத்தல் வேண்டும்.
2. பெண்ணின் வயது 20 முடிந்திருக்க வேண்டும்.
3. வருமான உச்சவரம்பு எதுவுமில்லை.
4. திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.

### உதவித்தொகை

* ரூபாய் 20000 வழங்கப்படும். இதில் ரூபாய் 10000 தேசிய சேமிப்புப் பத்திரமாகவும், ரூபாய் 10000 காசோலையாகவும் வழங்கப்படும்.

கலப்புத் திருமணம் இரண்டாம்வகை
-----------------------------

தமிழ்நாடு அரசால் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவரைத் திருமணம் செய்து கொள்ளும் முற்பட்ட வகுப்பினர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவராகவும், மற்றொருவர் முற்படுத்தப்பட்ட வகுப்பினராகவும் இருத்தல் வேண்டும்.
2. பெண்ணின் வயது 20 முடிந்திருக்க வேண்டும்.
3. வருமான உச்சவரம்பு எதுவுமில்லை.
4. திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.

### உதவித்தொகை

* ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 காசோலையாகவும் வழங்கப்படும்.

விண்ணப்பிக்க
------------

மாவட்ட ஆட்சியர் அலுவலகத்தில் உள்ள மாவட்ட சமூகநல அலுவலர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும். மாவட்ட சமூகநல அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.

மேற்கோள்கள்
-----------

1. ↑  அஞ்சுகம் அம்மையார் திருமண உதவித் திட்டத்தின் பெயர் மாற்றம்
[*தொடர்பிழந்த இணைப்பு*]
**இடிந்தகரை** (*Idinthakarai*), இந்தியாவின் திருநெல்வேலி மாவட்டத்தின் இராதாபுரம் வட்டத்தில் உள்ள இராதாபுரம் ஊராட்சி ஒன்றியத்தில் உள்ள விஜயாபதி ஊராட்சியில் அமைந்த கடற்கரை மீனவ கிராமம் ஆகும். இந்த மக்கள் பரதவர் இனத்தை சார்ந்தவர்கள். இக்கிராமம் அருகே கூடங்குளம் அணுமின் நிலையம் உள்ளது.

அமைவிடம்
--------

விஜயாபதி ஊராட்சியில் உள்ள இடிந்தகரை கிராமம், இராதபுரத்திற்கு தெற்கே 12 கிமீ தொலைவிலும், கன்னியாகுமரிக்கு வடகிழக்கே 27 கிமீ தொலைவிலும் உள்ளது.

தொழில், போக்குவரத்து & மக்கள்
-----------------------------

இக்கிராம மக்களின் முக்கியத் தொழில் கடலில் மீன் பிடித்தலாகும். இடிந்தகரையிலிருந்து இராதாபுரம், திருநெல்வேலி, வள்ளியூர், கன்னியாகுமரி மற்றும் தூத்துக்குடிக்கு நேரடி பேருந்து வசதிகள் உள்ளது. இடிந்தகரையில் 2 தொடக்கப் பள்ளிகளும், 1 மேல்நிலைப் பள்ளியும் மருத்துவமனை ஒன்றும் உள்ளது. இக்கிராம மக்களில் பெரும்பாலோர் உரோமன் கத்தோலிக்கர்கள் ஆவர். இடிந்தகரை கிராமம் கடல்மட்டத்திலிருந்து 3 அடி உயரத்தில் உள்ளது.

போராட்டங்கள்
------------

* 27 அக்டோபர் 1967-இல் உரோமன் கத்தோலிக்க மீனவர்களின் வருவாயிலிருந்து பெரும்தொகையை தேவாலய குருக்கள் ஆலயத்திற்கு கட்டாய நிதி செலுத்த வலியுறுத்தியதன் விளைவாக, கிறித்த மீனவர்களிடையே எழுச்சியால், 8 ஆண்டுகள் போராட்டங்களுக்குப் பின்னர் பலர் இந்து சமயத்திற்கு மாறினர், பின்னர் அதில் பலர் மீண்டும் கிறித்தவ சமயத்திற்கே மாறினர்.

* தற்போது இடிந்தகரை மக்கள் கூடங்குளம் அணுமின் நிலைய பாதுகாப்பு ஏற்பாடுகள் போதுமானதாக இல்லை எனக்கருதி கூடங்குளம் அணுமின் நிலையத்தை மூடக்கோரி சு. ப. உதயகுமார் தலைமையில் இடிந்தகரை கிராம மக்கள் கூடங்குளம் அணுமின் நிலயத்தை மூடக்கோரி போராட்டங்களில் ஈடுபட்டுவருகின்றனர்.

மேற்கோள்கள்
-----------

1. ↑  Idinthakarai: A beacon of protest
2. ↑  Anti-nuclear protester booked for explosion which killed 6 near Kudankulam N-plant
3. ↑  Kudankulam protest: 1500 villagers bury themselves in neck-deep sand
4. ↑  Is Idinthakarai on the edge of lawlessness?
**டாக்டர். பி. ஆர். அம்பேத்கர் பல்கலைக்கழகம், ஸ்ரீகாகுளம்** (*Dr. B.R. Ambedkar University, Srikakulam*) என்பது இந்தியாவின் ஆந்திரப் பிரதேசத்தில் உள்ள ஸ்ரீகாகுளம் மாவட்டத்தில் எச்சர்லாவில் அமைந்துள்ள ஒரு மாநிலப் பல்கலைக்கழகம் ஆகும். இது 2008ஆம் ஆண்டு ஆந்திரப் பிரதேச அரசால் நிறுவப்பட்டது. இந்திய அரசியலமைப்புச் சட்டத்தின் தந்தை பி. ஆர். அம்பேத்கரின் நினைவாக இந்தப் பல்கலைக்கழகம் பெயரிடப்பட்டது.

வரலாறு
------

ஸ்ரீகாகுளத்தில் உள்ள டாக்டர் பி. ஆர். அம்பேத்கர் பல்கலைக்கழகம் 2008ஆம் ஆண்டு ஆந்திரப் பிரதேச அரசால் நிறுவப்பட்டது. எச்சர்லாவில் உள்ள ஆந்திரா பல்கலைக்கழக வளாக கல்வி நிறுவனம் மற்றும் ஸ்ரீகாகுளத்தில் உள்ள அனைத்து கல்லூரிகளும் இப்பல்கலைக்கழக கட்டுப்பாட்டில் உள்ளது. இப்பல்கலைக்கழக முதல் துணைவேந்தர் எஸ். வி. சுதாகர் ஆவார்.

மேற்கோள்கள்
-----------

வெளி இணைப்புகள்
---------------

* அதிகாரப்பூர்வ இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |

1. ↑  "VC Profile". *www.brau.edu.in*. Dr.B.R.Ambedkar University, Srikakulam – Dr.B.R.Ambedkar University, Srikakulam. 6 March 2019 அன்று பார்க்கப்பட்டது.
2. ↑  "About Us". Dr. B.R. Ambedkar University, Srikakulam. 3 July 2017 அன்று மூலம் பரணிடப்பட்டது. 6 July 2017 அன்று பார்க்கப்பட்டது.
**புத்தனாவது சுலபம்** என்பது எஸ். ராமகிருஷ்ணன் எழுதிய சிறுகதைகளில் சிலவற்றின் தொகுப்பு. உயிர்மை பதிப்பகம் வெளியீடாக இப்புத்தகம் 2011 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 16 சிறுகதைகள் உள்ளன. இப்புத்தகத்தின் பதிப்புரிமை எஸ்.ராமகிருஷ்ணன் அவர்களுடையது. இத்தொகுப்புகளிலுள்ள சிறுகதைகளில் ஒன்றான *புத்தனாவது சுலபம்* எனபதுவே இத்தொகுப்பின் பெயராக சூட்டப்பட்டுள்ளது.

நூல் முன்னுரை
-------------

இத்தொகுப்பிற்கு முன்னுரையில் கீழ் கண்டவாறு குறிப்பிடுகிறார்.
சிறுகதை என்பது நீந்திக் கொண்டிருக்கும் மீனைச் சித்திரம் வரைவது போன்றது. அது ஒரு சவால். மீனின் தோற்றத்தை வரைய முயன்றால் அதன் இயக்கம் பிடிபடாமல் போய்விடும். இயக்கத்தை வரைய முற்பட்டால் தண்ணீரின் இயல்பு வெளிப்படாமல் போய்விடும். என்னளவில் சிறுகதை எழுதுவதே எப்போதும் அதிக உத்வேகமும் 
சவாலும் நிரம்பியதாக இருக்கிறது.

தொகுப்பிலுள்ள சிறுகதைகள்
------------------------

* இரண்டு குமிழ்கள்
* புத்தனாவது சுலபம்
* பென் என்று எவருமில்லை
* ஆம் புரூனோ, அவர்கள் குற்றவாளிகளே
* சீட்டாட்டம்
* ஜன்னலைத் தட்டாதே அஷ்ரப்
* பொய்த் தொண்டை
* நடுவில் உள்ளவள்
* ஜெயந்திக்கு ஞாயிற்றுக் கிழமை பிடிப்பதில்லை
* யட்சன் தனித்திருக்கிறான்
* சொர்ணத்து ஆச்சிக்கு மன்மோகன் சிங்கைப் பிடிக்காது
* பேசும் கற்கள்
* சிறு மீன்( குறுங்கதை)
* சொந்தக்குரல்
* சிற்றறிவு
* கோகிலவாணியை யாருக்கும் நினைவிருக்காது

பின்னட்டைக் குறிப்புகள்
-----------------------

பொதுவாக வெளிவரும் எல்லாத் தமிழ் புத்தகங்களிலும் அப்புத்தகத்தின் பின்னட்டையில் சில குறிப்புகள் அச்சிடப்பட்ட்இருக்கும். அவை பொதுவாக அப்புத்தகத்தின் உள்ளே உள்ள கதைகளிலிருந்தோ, கவிதைகளிலிருந்தோ அல்லது கட்டுரைகளிலிருந்தோ சில பகுதிகளாக இருக்கலாம். சில சமயம் எழுத்தாளரின் வாழ்க்கைக் குறிப்புகளாக அமையலாம். இன்னும் சில சமயங்களில் அப்புத்தகத்தைப் பற்றிய பிறருடைய மதிப்புரை அல்லது விமரிசனத்தின் சில பகுதியாக இருக்கலாம். அல்லது அந்த எழுத்தாளர் வேறு எங்காவது வெளிப்படுத்திய அவரது கருத்தாக இருக்கலாம். இத்தகைய குறிப்புகள் பெரும்பாலும் அப்புத்தகத்தைப் பற்றிய ஒரு பார்வையை அளிப்பதில்லை என்ற போதிலும் வாசகர்களை அப்புதகத்தைப் படிக்கத் தூண்டும் விதத்திலேயே அமைந்திருக்கும். இப்புத்தகத்தின் பின்னட்டைக் குறிப்பு...

```
மனிதர்கள் கசப்பையும் ஏமாற்றத்தையுமே வாழ்நிலையாகக் கொண்டுவிட்ட ஒரு காலத்தின் சாட்சியங்கள் எஸ். ராமகிருஷ்ணனின் இக்கதைகள். மனித மனதின் சொல்லித் தீராத விசித்திரங்களிலிருந்து
பிறக்கும் அபத்த நிலைகளின் வழியே புறக்கணிப்பின், தனிமையின், அவமதிப்பின் எல்லையற்ற கனத்த இருளின் வழியே இக்கதைகளின் பாத்திரங்கள் நடந்து செல்கின்றன.
அவை சிதறுண்ட குடும்பங்களின், உடைந்துபோன மனங்களின் வழியே தமது சொற்களை உருவாக்கிக் கொள்கின்றன.
புருனோ துவங்கி அஷ்ரப் வரை இந்தக் கதைகளில் வரும் மனிதர்களை தமிழ் சிறுகதையுலகம் முன் கண்டறிந்ததேயில்லை. தனித்துவமிக்க கதைமொழி, நுட்பமான கதையாடல், வாழ்வின்
பேருண்மைகளைச் சுட்டிக்காட்டிச் சொல்லும் உரையாடல்கள் என்று இக்கதைகள் சமகால தமிழ் சிறுகதை உலகிற்குப் புதிய திசையை அறிமுகம் செய்து வைக்கின்றன.
```

வெளி இணைப்புகள்
---------------

* இணையதளம்